Labirintdə qaçan (film seriyası)

Labirint qaçışçısı (əsl adı: Maze Runner) Şimali Amerika yazıçısı Ceyms Daşnerin Labirint qaçışçısı romanları əsasında hazırlanmış elmi-fantastik, distopik, döyüş, macəra film janrlarını özündə birləşdirən Şimali Amerika film trilogiyasıdır. Ellen Goldsmith-Vein tərəfindən istehsal edilmiş və 20th Century Fox tərəfindən yayımlanmış bu filmin baş rollarında Dylan O'Brien, Kaya Scodelario, Thomas Brodie-Sangster, Ki Hong Lee, Dexter Darden və Patricia Clarkson yer almışdır. Ues Ball hər üç filmin rejissoru olub.

İlk film Labirint qaçışçısı 19 sentyabr 2014-cü ildə nümayiş olundu və dünya üzrə 348 milyon dollardan çox gəlir gətirərək böyük bir kommersiya müvəffəqiyyəti əldə etdi. İkinci film, Labirintdə qaçış: Alovlu sınaq, 18 sentyabr 2015-ci ildə nümayiş etdirildi və dünya üzrə 312 milyon dollardan çox gəlir əldə edərək müvəffəqiyyət qazandı. Film franşizası 2018-ci il yanvarın 26-da yayımlanan və dünya üzrə 288 milyon dollar gəlir gətirən üçüncü film olan Labirintdə qaçış: ölümə dərman filminin nümayişi ilə başa çatmışdır.

## Filmlər

### Labirint qaçışçısı

Film bir qrup oğlan ilə labirintdə tələyə düşərək oyanan Tomas haqqındadır. Onun WCKD (World Catastrophe Killzone Departamenti) kimi tanınan bir təşkilat haqqında xəyalları istisna olmaqla, xarici dünya haqqında heç bir informasiyası yoxdur. Tomas yalnız labirintdə tapdığı ip ucları ilə keçmişinin hissələrini bir araya gətirərək məqsədinə çatmağa və qaçmağın bir yolunu tapmağa ümid edə bilər.

Filmin inkişafına 2011-ci ilin yanvarında Foks Daşnerin Labirint qaçışçısı romanının film hüquqlarını aldıqdan sonra başlandı. Əsas çəkilişlər 2013-cü ilin may ayında Luiziana ştatının Baton Rouge şəhərində başladı və iyulda başa çatdırıldı. 19 sentyabr 2014-cü ildə efirə buraxılmışdır.

### Labirintdə qaçış: Alovlu sınaq

Filmdə Tomas və onun Qleyders dostları WCKD kimi tanınan təşkilat haqqında ip ucları axtarırlar. Onların səyahəti onları maneələrlə dolu kimsəsiz məkan olan *Scorch*a aparır. Müqavimət döyüşçüləri ilə birləşən Qleyders WCKD-nin "son dərəcə üstün" qüvvələrini ələ keçirir və onların hamısı üçün planlarını müəyyən edir.

Əsas çəkilişlər 2014-cü ilin oktyabrında Nyu Meksiko ştatının Albuquerque şəhərində başladı və 2015-ci ilin yanvarında başa çatdı. 18 sentyabr 2015-ci ildə efirə buraxılmışdır.

### Labirintdə qaçış: ölümə dərman

Labirint dastanının finalında Tomas qaçan Qleyderlər qrupuna həmin dövrə qədər ki, ən sonuncu və ən təhlükəli missiyasında rəhbərlik edir. Dostlarını xilas etmək üçün onlar ən ölümcül labirint ola biləcək WCKD tərəfindən idarə olunan əfsanəvi Son Şəhərə (Last City) girməlidirlər. Oradan sağ çıxan hər kəs Qleyderlərin labirintə ilk gəlişindən bəri verdiyi suallara cavab tapacaqdır.

2015-ci ilin mart ayında birinci filmin ssenari müəllifi və ikinci filmin müəllifi T. S. Nowlin "Ölümə dərman" romanı əsasında "Labirint qaçışçısı: Ölümə dərman"ın süjet xəttini yazmaq üçün işə götürüldü. 2015-ci ilin sentyabrında Ues Ball filmin rejissorluğu üçün işə götürüldü. Bal bildirib ki, film iki filmə bölünməyəcək. Əsas çəkilişlər 26 yanvar 2018-ci ilde filmin efirə buraxılışı üçün 2017-ci ilin mart və iyun ayları arasında Cənubi Afrika Respublikasının Keyptaun şəhərində aparılıb.

### Gələcək
2019-cu ilin mart ayında Disney tərəfindən 21st Century Fox satın alındıqdan sonra Disney 2019-cu ilin aprelində CinemaCon təqdimatında yeni Labirint filmlərinin hazırlanma mərhələsində olduğunu elan etmişdir.

## Aktyorlar və obrazlar

## Heyət

## Musiqi

## İstinadlar